
P  N  E  U  M  O  N  I  A. 


AUCTORE  JACOBO  SAYERS. 


PROGEMIUM. 


Pulmones,  qui  sedem  praebent  morbo  quem 
opusculi  materiem  duxi,  situm  habent  in 
thorace,  cujus  longe  majorem  partem  com¬ 
plent,  et  figura  ungulae  bubulae  haud  dissi¬ 
miles  sunt ;  ex  portionibus  duabus  constant 
quarum  dextra  major  est,  et  in  lobos  tres 
divisa,  sinistra  tantummodo  in  duos  ;  hi  lobi 
in  lobulos  plurimos  iterum  diducuntur,  qui 
ex  membrana  cellulari  adipe  destituta  for¬ 
mantur,  et  ex  cellulis  inter  se  libere  commu¬ 
nicantibus  constant.  Color  multo  variat  aeta- 

tibus  diversis ;  junioribus  rubicundulus,  ae¬ 
tate  inedia  coeruleus,  et  senibus  lividus  est, 
et  quoque  plerumque  maculis  nigrioribus 
tinctus.  Ope  bronchiarum  cum  trachea^  mag¬ 
norum  vasorum  cum  corde,  et  mediastini 
pleuraeque  cum  partibus  vicinis  pulmones  fir¬ 
missime  connectuntur.  Munere  summi  mo¬ 
menti  funguntur,  respiratione  nempe,  cujus 
ope  sanguini  subvenit  mutatio,  qua  ad  vitam 
sustinendam  idoneus  redditur.  De  trachea 
et  larynge,  quae  iter  ad  pulmones  a  faucibus 
constituunt,  voci  loquelaeque  inserviunt,  et 
exitum  quoque  a  pulmonibus  humoribus  qui¬ 
busdam  vitiatis  dant,  nunc  minutius  dicere 
non  necesse  est.  Ex  his  paucis  de  pulmoni¬ 
bus  supra  dictis  plane  patet,  maxime  neces¬ 
sarium  esse  pulmones  usibus  solitis  perfungi 
valere,  summum  igitur  medicorum  consilium 
omni  tempore  in  eos  directum  fuit. 

Obnoxii  sunt  pulmones  variis  morbis,  ex 
quibus  de  pneumonia  sola  hoc  loco  dicere 
volo,  et  sub  nomine  hoc  generico,  pleuras 
costalis  vel  pulmonalis  inflammationes,  eeque 
ac  parenchymatis  pulmonum  comprehendere 
propono,  quippe  quoniam  medendi  ratio 
omnibus  eadem  est,  non  maximi  momenti 

est,  distinctionem  accuratissime  facere  inter 
diversas  species  5  quamobrem,  si  mihi  judica¬ 
re  liceat,  scriptores,  qui  multas  species  varias 
numerare  voluere,  et  nosologi,  qui  iis  specie- 
bus  nomina  propria  imposuere,  sine  causa 
satis  valida  fecisse  videntur ;  ab  opinionibus 
eorum  igitur  discedo,  et  ut  antea  dixi,  sub 
nomine  pneumonia,  peripneumoniam  veram 
et  notham,  seque  ac  pleuritidem  includere 
volo. 


DEFINITIO. 

Hic  morbus  a  Culleno  his  notis  distingui¬ 
tur.  ‘‘  Pyrexia,  dolor  in  quadam  thoracis 
‘‘  parte,  respiratio  difficilis,  tussis,’’  et  duas 
species  numerat,  quarum  definitiones,  ob  ra¬ 
tiones  supra  redditas,  memorare  nolo :  de 
definitione  supra  dicta  quaedam  offerre  pro¬ 
gredior.  Pyrexia  interdum  mitior,  interdum 
gravior  est^,  et  saepe  de  oppressione  gravi  in 
pectore  potius  quam  dolore  conqueritur  <e« 
ger  ;  respiratio  difficilis  semper  adest. 

HISTORIA  MORBI. 

Pneumonia  nec  sexui  nec  gradui  nec  aeta¬ 
ti  nec  regioni  parcit,  sed  frequentius  in  latus 
dextrum  quam  sinistrum  incursum  facere 
dicitur,  et  in  mares  quam  foeminas,  sed  de 
hac  re  alio  loco  amplius  tractabo.  Morbus 
hic  saepissime  obvenit  modo  sequente  j  sub 
initio  plerumque  est  frigoris  sensus  cum 
rigoribus,  quibus  brevi  tempore  succedunt 
anxietas,  lassitudo,  sitis,  calor,  et  alia  pyrex- 
iae  signa,  et  simul  plerumque,  sed  saepe  antea, 
et  non  nunquam  postea,  occurrit  dolor  pec¬ 
toris,  qui  nunc  lenis  vel  fere  nullus,  nunc 
obtusus  cum  sensu  quasi  ponderis  in  tota 
viscera  enthoracica  prementis,  et  nunc  ite¬ 
rum  acutus  et  pungens  est,  et  sub  inspira¬ 
tione  maxime  auctus  ;  saepe  non  omnino  fixus 
restat,  sed  per  totum  thoracem  libere  vaga¬ 
tur,  saepissime  tamen  locum  tenet  sub  costa 
septima  vel  sexta,  et  illic  ab  aegrotante  dis¬ 
tincte  notari  potest.  Tussis  frequens,  do¬ 
lens,  et  rauca  per  totum  morbi  decursum 
aegrum  vexat,  et  sputa  multum  variant 
quantitate  colore  ac  spissitudine  diversis  ex- 

emplis,  et  etiam  eodem  exemplo  morbi  di¬ 
versis  stadiis;  nunc  perquam  tenuia  sunt 
et  parce  rejecta,  nunc  spissa  viscida  et  in¬ 
terdum  purulenta,  vel  sanguine  striata  et  li¬ 
bere  expectorata.  Respiratio,  in  hoc  morbo, 
omni  tempore  difficilis  est,  et  haud  raro  non 
nisi  trunco  corporis  erecto  peragenda ;  non- 
nunquam  sibilat  mger  dum  spirat ;  saepe, 
pr^sertim  si  dolor  pectoris  acutus  et  pun¬ 
gens  adsit,  decubitus  in  latus  utrumque, 
sed  magis  in  latus  affectum  difficilis  fit. 
Facies  saepissime  coloris  rubri  vel  purpurei 
est.  Oculi  suffunduntur  lachrymis,  et  fauces 
rubescunt ;  lingtia  quoque  arida  ht,  et  tuni¬ 
ca  fusca  viscida  et  mucosa  obducitur,  et 
interdum  cutis  ejus  in  rimas  dolentes  hiat. 
Sanguis  in  hoc  morbo  missus  tunicam  coria- 
ciam  plerumque  ostendit,  ut  in  aliis  phleg- 
masiis;  interdum  tamen,  sed  raro,  accidit,  san¬ 
guinem  hanc  tunicam  non  praebere,  et  etiam 
in  morbo  non  laevi  sed  satis  acuta ;  cavere 
igitur  oportet,  ni,  hoc  signo  delusi,  in  maxi¬ 
mos  errores,  etiam  ad  aegri  vitam  destruen¬ 
dam,  duceremur.  Pulsus  plerumque  fre¬ 
quens  validus  et  durus  est,  sed  interdum 
mollis  et  debilis,  praesertim  morbi  stadio  pro- 

vectiore,  et  nonnunquam  irregularis  fit,  sed 
lioc  rarius  accidit.  Prope  finem  morbi  in* 
fauste  terminaturi  occurrunt  labiorum  livi- 
ditas,  oculorum  debilitas,  extremitatum  fri¬ 
gus,  circa  caput  et  pectus  sudor,  delirium  et 
convulsiones. 

TERMINATIONES  MORBI. 

Hujus  morbi  variae  sunt  terminationes, 
frequentissime  resolutione,  nonnunquam  sup¬ 
puratione,  et  omnium  rarissime  gangraena; 
est  vero  terminatio  pneumoniae  sibi  pro¬ 
pria,  nempe  effusio  materiei  cujusdam  san¬ 
guineae  vel  serosae  in  vesiculas  aeris,  qua 
fit  respirationem  ab  aegro  peragendam  non 
esse,  aut  difficillime.  Resolvi  dicitur  mor¬ 
bus,  si,  cessante  inflammatione,  abeat,  par¬ 
tibus  affectis  illaesis  manentibus  ;  hoc  vero 
raro  occurrit  sine  cujusvis  medelae  mo¬ 
di  ope,  vel  saltem  sanguinis  aliquo  fluxu, 
qui.  saepissime  e  narium  membranae,  vasis, 
interdum  ex  haemorrhoidalibus  prodit ;  di¬ 
citur  quoque  diarrhoeam  spontaneam,  vel 
urinam  copiose  redditam  ac  sedimentum  de- 
penentem  morbo  finem  imposuisse  ;  sed  h^c 

raro  occurrunt :  sed,  ut  a  plurimis  notatum 
est,  resolutio  hujus  morbi  saepissime  induci 
videtur,  expectoratione  materiei  crassae  visci- 
dae  albidae  vel  flavae,  sanguine  striatae,  et 
copiose  rejectae  tussicula  leni ;  frequenter 
quoque  resolutionem  comitatur  et  forsan 
promovet  sudor  copiosus  calidus,  tota  cor¬ 
poris  superficie  erumpens,  et  pulsus  frequen¬ 
tiam,  et  alia  symptomata  pyrexiae  multum 
levans.  Remissio  doloris,  rigores  frequentes, 
dyspnoea  magis  anxia  vel  etiam  orthopnoea, 
aucta  frequentia  pulsus,  paroxysmis  febri¬ 
libus  vespere  supervenientibus,  et  brevi, 
febris  hecticae  cum  omnibus  comitantibus 
formatione,  suppurationem  denotant.  Gan¬ 
graena  terminatio  maxime  horrenda,  de  qua 
multa  dicere  non  oportet,  rarissime  occurrit, 
et  tunc  non  facile  discernenda  est  a  termi¬ 
natione  quarta,  nempe  effusione,  cujus  ter¬ 
minationis  duae  varietates  sunt,  scilicet,  effusio 
sanguinis  et  effusio  seri,  hae  accidunt  vel  in 
parenchyma  vel  in  bronchias,  et  causae  Re- 
quentissimae  pneumoniae  finis  lethalis  rite 
habentur.  Interdum  denique  pneumonia 
in  hydrothoracem  exit,  sed  de  hoc  morbo, 
nunc  tractare  non  necesse  est. 

IxNCISIO  CADAVERUM. 

Inspectis  cadaveribus  discimus  pulmones 
plurimum  inflammatione  affectos  fuisse,  nam 
semper  rubent,  et  tactui  impressionem  spon¬ 
giae  similem  dant,  et  interdum  etiam,  ut  exem¬ 
plum  narrat  Baillie,  sed  rarius,  jecinoris 
firmitatem  aemulari  videntur. 

Gravitas  specifica  quoque  major  est  quam 
naturalis,  nam  in  aquam  immissi  imum 
statim  petunt.  Pus,  vel  lympha,  vel  etiam 
sanguis  ruber,  in  bronchos,  vesiculas  aeris, 
vel  cava  pleurae  effusus,  saepe  notatur,  et 
pleura  ipsa  vasis  multis  sanguine  turgidis 
conferta,  et  tunica  lymphae  coagulatae,  vascu¬ 
lis  adhaesiones  inter  eam  et  partes  vicinas 
facientibus  nidum  praebente,  oblinita  obser¬ 
vatur,  Hae  adhaesiones  ita  frequenter  occur¬ 
runt,  etiam  in  cadaveribus  eorum,  qui,  vita 
adhuc  durante,  nullis  pneumoniae  sympto¬ 
matis  laborare,  ut  originem  duxisse  infer¬ 
re  possumus  ab  inflammatione  leni  prae- 
grediente,  de  qua  homo  ipse  nunquam  con¬ 
questus  fuerat. 

CAUSiE  PR.EDISPONENTES. 

X  , 

Res,  ex  quibus  proclivitas  ad  hunc  mor¬ 
bum  captandum  oriri  videtur,  sunt  praeci¬ 
pue,  anni  tempora  certa,  nempe  hyems  et 
ver,  quibus  adsunt  subitae  tempestatis  muta¬ 
tiones,  habitus  corporis  plenus,  et  tempera¬ 
mentum  sanguineum,  quae  huic  morbo 
maxime  obnoxia  esse  omni  tempore  tenuere 
medici,  liquorum  spirituosorum  usus  fre- 
quentior,  laute  vivendi  habitus,  labor  nimius, 
sexus  masculinus,  malconfbrmatib  partium 
thoracis  circumcingentium  pulmones,’  pul¬ 
monum  ipsorum  nimia  exiguitas,  evacua¬ 
tionum  solitarum  suppressio,  sive  natura  sive 
arte  originem  ducentium,  et  denique,  for¬ 
san  prae  caeteris  omnibus,  pneumonia  prae¬ 
gressa;  caeteris  paribus,  juniores  magis  pro¬ 
clives  sunt  huic  morbo  quam  senes.  K 

CAUSiE  EXCITANTES. 

Frigus,  praesertim  si  cum  humore  con¬ 
junctum,  et  corpori  calenti  vel  sudanti  ad¬ 
hibitum,  saepissime  est  causa  ex  qua  hic 
morbus  oritur ;  nonnunquani  etiam  vehe¬ 
mens  exercitatio  pulmonum,  ut  canendo, 
clamando,  vel  instrumentis  musicae  inspiran¬ 
do,  lumc  morbum  excitat,  si  proclivitas  ad¬ 
sit  ;  pathemata  mentis  quoque  a  quibusdam^ 
pneumoniae  originem  dare,  dicuntur. 

CAUSA  PROXIMA 

Est  inflammatio  cujusdam  partis  pulmo¬ 
num,  aut  pleurae  pulmonalis  vel  costalis. 


DIAGNOSIS. 

Inter  pneumoniam  et  omnes  morbos,  qui 
similes  esse  dicuntur,  hepatitide  excepta, 
diagnosis  non  difficilis  est,  et,  in  his  regioni¬ 
bus  saltem,  inter  hos  itiorbos  etiam,  apparent 
diversitates  sequentes ;  in  hepatis  partis  su¬ 
perioris  inflammatione,  qua  hepatitidis  varie- 

tate  sola  confundi  potest  pneumonia,  dolor 
maxime  augetur  pressura,  quod  in  pneumonia 
non  accidit,  et  quoque  raro  tam  gravis  est 
quam  in  pneumonia,  febris  plerumque  levior 
est,  et  asger  in  latus  dextrum  facilius  de¬ 
cumbit,  in  pneumonia  autem  in  dorsum  de¬ 
cubitus  plerumque  minus  difficilis  est;  in 
hepatitide,  dolor  aut  fixus  restat,  aut  per 
cursum  nervi  phrenici,  et  ad  claviculam,  api¬ 
cemque  humeri  solum  sentitur,  in  pneu¬ 
monia,  ex  uno  in  alterum  latus  liberrime 
vagatur  ;  in  hepatitide  tussis  sicca  est, in  pneu¬ 
monia  plerumque  humida  ;  in  hepatitide  deni¬ 
que  vomitus  et  singultus  nonnunquam  adsunt, 
in  pneumonia  raro  si  unquam.  Peripneumoni- 
arn  notham,  morbi  qui  dissertationis  materies 
est,  CuLLEN  et  alios  non  parvi  nominis  se¬ 
quens,  varietatem  tantum  habeo,  in  senibus 
prsesertim  occurentem,  et  ob  temperamen¬ 
tum  minus  inflammatorium,  levioribus  symp¬ 
tomatis  aggredientem,  quamobrem,  inter  has 
varietates  minutius  dicere  hoc  loco,  mihi  non 
attinet,  A  gastritide  facile  distingui  potest 
pneumonia,  absentia  doloris  ac  tensionis 
epigastrii,  singultus,  aliorum  que  signorum 
gastritidis.  A  carditide  dignoscere  possu- 

mus  pneumoniam  palpitatione,  pulsu  inter¬ 
mittente,  et  syncope  in  carditide  occurren¬ 
tibus,  et,  quoniam  medendi  ratio  utrique 
eadem  est,  diagnosis  non  maximi  momenti 
est,  tantum  indicans  remedia  diligentissime 
adhibenda  esse  in  carditide. 

,  *  ■  .  t 

i 

PROGNOSIS. 

Prognosis  de  eventu  pneumoniae  a  symp¬ 
tomatum  violentia  et  aegri  viribus  deducenda 
est.  Tussis  gravis  sicca  et  dolens  ;  dyspnoea 
in  orthopnoeam  evadens,  et  ita  premens,  ut, 
etiam  trunco  corporis  erecto  vel  inclinato, 
vix  spiritum  trahere  possit  aegrotans ;  et 
quoque,  facies  rubra  vel  livida  gravem  mor¬ 
bum  indicant ;  si  dolor  magis  obtusus  fiat, 
dyspnoea  adhuc  perstante,  timendum  est  ne 
suppuratio  vel  effusio  aeggressa  fuerit,  et,  si 
hoc  accesserit,  parum  spei  restat :  tussis  vero 
libera,  humida,  et  expectorationem  copio¬ 
sam  sine  magno  nixu  rejiciens,  et  omnia 
alia  symptomata  gradatim  abeuntia,  praeser¬ 
tim  si  aegri  constitutio  alioquin  sana  sit, 
eventum  felicem  promittere  jubent.  Finis 
infaustus  plerumque  a  tertio  die  usque  ad 

septimum  prim^  septimanae  occurrit,  sed 
interdum,  praesertim  suppuratione  formata, 
serius  accidit.  Resolutio  saepissime  accidit 
quovis  die  hebdomadae  primae,  sed  interdum 
non  ante  hebdomadam  secundam,  et  Hippo¬ 
crates  exemplum  tradidit,  in  quo  resolutio 
post  vicesimum  quartum  diem  occurrerat, 
sed  hoc  unicum  est ;  plerumque  vero  post 
septimum  diem  suppuratio  timenda  est. 

RATIO  MEDENDI. 

Tria  consilia  cornplectitur,  viz.  inflamma¬ 
tionem  minuere,  expectorationem  promo¬ 
vere,  et  vires  aegri*  sustinere.  Remedium, 
cui  maxime  fidendum  est  ad  inflammationem 
tollendam,  est  sang  linis  missio  generalis^ 
de  quantitate  uno  tempore  deducenda,  ullam 
regulam  certam  proponere  non  possumus, 
de  aetate,  viribus,  et  temperamento  aegri, 
et  symptomatum  violentia  omnino  pendet ; 
fsed,  si  evacuatio  unciarum  sexdecim  vel 
viginti,  ut  premunt  symptomata,  ad  mor¬ 
bum  levandum  non  valeat,  repeti  debet 
venaesectio  postero,  vel  etiam  eodem  die,  et 
liberius  quam  tempore  priore,  si  vires  aegri 

non  prohibeant ;  plerumque  secundam  ven^- 
sectionem  multo  melius  quam  priorem  pati¬ 
tur  aegrotans ;  quanto  pleniore  rivo  mittatur 
sanguis,  tanto  melior  erit  effectus,  et  inter¬ 
dum  accidit,  morbo  violentissimo  et  aegro 
plethorico,  ut,  uno  tempore  ex  brachiis  am¬ 
bobus,  et  plenioribus  rivis,  cum  summo  be¬ 
neficio  detractus  sit :  quantitatem  sangui¬ 
nis  summam,  quae  detrahatur  sine  periculo, 
statuere  difficillimum  est,  sed  in  exemplis 
diversis,  jactura  sanguinis  a  centum  unciis 
usque  ad  centum  et  quadraginta  tolerata 
fuerat,  et  aeger  convaluit ;  et  in  aliis,  amotus 
fuit  morbus  jactura  tantum  unciarum  triginta, 
vel,  sed  raro,  viginti  etiam ;  in  varietate 
morbi  dicta  peripneumonia  notha,  venaesectio 
non  tam  necessaria  est  quam  in  aliis  varie¬ 
tatibus,  et  saepe  nocet.  Post  sanguinis  de¬ 
tractionem,  epispastica  multum  prosunt, 
parti  dolenti  tam  proxime  quam  fas  sit  ap¬ 
plicata,  et  pro  re  nata  renovata.  Ex  Ca- 
tharticis,  laxantia  sola  in  hoc  morbo  exhiberi 
debent,  et  salina  mitiora  cum  maximo  be¬ 
neficio  exhibita  sunt,  cum,  ab  aliqua  causa, 
sanguinis  quantitas  satis  magna  detrahi  non 
potuerit.  Emetica,  dosibus  nauseantibus. 

morbi  provectiore  stadio,  non  sine  beneficio 
exhibita  sunt.  Opii  exhibitio,  cum  inflam¬ 
matio  superata  sit,  multum  prodest,  dolorem 
ac  tussim  minuendo,  et  quoque  spnta  pro¬ 
movendo;  non,  ut  nonnulli  volunt,  supprimit, 
sed  potius  auget  effectum  mucilaginosorum 
et  oleosorum,  quae  in  hoc  morbo  utilia  sunt 
ad  tussim  levandam,  et  inde  mucum  conco¬ 
qui  sinendum.  Inhalatio  vaporis  aqu^  te¬ 
pidae  cum  aceto  expectorationem  movere 
videtur.  Expectorantia  pleraque  ob  natu¬ 
ram  acriorem  exhiberi  non  debent,  antimo- 
nii  et  quoque  ipecacuanhae  compositis  ex¬ 
ceptis,  quae  antea,  de  emeticis  narrans,  me¬ 
moravi,  in  dosibus  nauseantibus  exhibita, 
multum  prodesse.  De  exhibitione  sudori- 
ficorum  in  hoc  morbo  multum  differunt 
medici,  a  quibusdam  laudantur,  et  ab  aliis 
vehementer  condemnantur.  Per  totum 
morbi  decursum,  regimine  dicto  antiphlo- 
gistico  uti  debent  aegri,  scilicet,  cubiculo 
cujus  temperies  circiter  gradum  quadrage¬ 
simum  quintum,  vel  quinquagesimum  Fa- 
HRENHEiT  sit,  ct  a  calorc  externo  aeque  ac 
frigore  probe  detenso ;  diaeta  levi,  tenui, 
et  praesertim  ex  materie  vegetabili  parata,  et 

omnium  stimulantium,  praesertim  vinorum, 
et  ciborum  e  carnibus  confectorum,  cantis- 
sima  evitatione ;  et  prae  omnibus,  ab  ulla 
pulmonum  exercitatione  insolita,  rigida  ab- 
stinentiL  Denique,  homine  nunc  conva¬ 
lescente,  si  a  morbi  violentia  vires  multum 
imminutae  sint,  systematis  vigorem  renovare, 
diaeta  pleniore,  ac  vini  generosi  quantitate 
probaj  si  neeesse  sit,  plane  indicatur  j  et 
postremo,  caute  moneatur  aeger,  ne  ad  prio¬ 
rem  vitae  habitum  nimis  subito  redeat. 


FINIS. 


